12 Φεβρουαρίου, 2025

**ΔΕΛΤΙΟ ΤΥΠΟΥ**

###### ΝΕΑ ΥΠΗΡΕΣΙΑ: ΕΚΔΟΣΗ ΒΕΒΑΙΩΣΗΣ ΟΙΚΟΝΟΜΙΚΗΣ ΔΡΑΣΤΗΡΙΟΤΗΤΑΣ

Η Στατιστική Υπηρεσία ανακοινώνει ότι, στο πλαίσιο του ψηφιακού μετασχηματισμού και στην προσπάθεια αναβάθμισης της λειτουργίας του δημόσιου τομέα, θέτει από σήμερα σε λειτουργία ειδικό διαδικτυακό εργαλείο το οποίο επιτρέπει την έκδοση βεβαίωσης της κύριας οικονομικής δραστηριότητας για τις εταιρείες που είναι εγγεγραμμένες στην Κυπριακή Δημοκρατία. Η κύρια οικονομική δραστηριότητα κάθε εταιρείας κωδικοποιείται σύμφωνα με τη Στατιστική Ταξινόμηση Οικονομικών Δραστηριοτήτων της ΕΕ (NACE Αναθ. 2).

Με τη χρήση του συγκεκριμένου εργαλείου επιτυγχάνεται η δραστική μείωση του χρόνου διεκπεραίωσης των εργασιών και η εξοικονόμηση ανθρώπινων και οικονομικών πόρων, διασφαλίζοντας την πιο ποιοτική, ταχύτερη και αποτελεσματικότερη εξυπηρέτηση των πολιτών και των επιχειρήσεων.

Tο εργαλείο αυτό είναι προσβάσιμο στην ιστοσελίδα της Στατιστικής Υπηρεσίας, τόσο από προσωπικούς ηλεκτρονικούς υπολογιστές όσο και από κινητά τηλέφωνα και συσκευές τάμπλετ. Η βεβαίωση που προκύπτει μπορεί, είτε να εκτυπωθεί είτε να αποθηκευτεί ως αρχείο μορφής pdf.

Οι ενδιαφερόμενοι μπορούν να χρησιμοποιήσουν τη βεβαίωση αυτή σε οποιοδήποτε φορέα του δημοσίου χρειαστεί.

***Για πρόσβαση στην υπηρεσία:***

[Πύλη Στατιστικής Υπηρεσίας](https://www.cystat.gov.cy/el/EconomicActivityCertificate)

[](https://www.cystat.gov.cy/el/EconomicActivityCertificate)

*Επικοινωνία*

Θωμάς Γρηγορίου: Τηλ.: +357 22602126, Ηλ. Ταχ.: tgregoriou@cystat.mof.gov.cy

Λουκία Επιφανίου: Τηλ.: +357 22602117, Ηλ. Ταχ.: [lepiphaniou@cystat.mof.gov.cy](mailto:lepiphaniou@cystat.mof.gov.cy)